BCCI ने Nike से 5 साल का करार बढ़ाया  
नाइकी कंपनी ने बताया कि वह दिसंबर 2005 से भारत की राष्ट्रीय क्रिकेट टीम की प्रायोजक कंपनी है।
खेल सामान बनाने वाली मशहूर अमेरिकी कंपनी नाइकी ने भारतीय क्रिकेट कंट्रोल बोर्ड (बीबीसीआई) से अपने करार को पांच साल के लिए आगे बढ़ा दिया है।  नाइकी कंपनी ने बताया कि वह दिसंबर 2005 से भारत की राष्ट्रीय क्रिकेट टीम की प्रायोजक कंपनी है और भारतीय क्रिकेट कंट्रोल बोर्ड ने यह करार पांच साल के लिए और बढ़ा दिया है। मौजूदा करार पिछले साल दिसंबर में समाप्त हो गया था जो अप्रैल तक बढ़ा दिया गया था।  नाइकी कंपनी भारतीय क्रिकेट टीम के लिये किट की आपूर्ति करती रहेगी। कंपनी ने यह नहीं बताया कि यह करार कितने रुपये का है लेकिन समझा जाता है कि यह करीब 270 करोड़ रुपये का होगा। पहले यह करार 200 करोड़ का था।